Kommissionens forordning (EF) nr. 2163/2001

af 7. november 2001

om tekniske regler for indberetning af statistikker over vejgodstrafik

(EØS-relevant tekst)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1172/98 af 25. maj 1998 om statistisk registrering af vejgodstrafikken(1), ændret ved Kommissionens forordning (EF) nr. 2691/1999(2), særlig artikel 5, stk. 2, og artikel 9, og

ud fra følgende betragtninger:

(1) I henhold til artikel 5, stk. 2, i forordning (EF) nr. 1172/98 skal Kommissionen fastsætte regler for medlemsstaternes indberetning af data.

(2) Det er nødvendigt at fastlægge et tilstrækkeligt detaljeret format for indberetning af dataene til Eurostat for at sikre, at de kan behandles hurtigt og omkostningseffektivt.

(3) Denne forordning ændrer ikke ved status for de variabler, der betegnes som frivillige i forordning (EF) nr. 1172/98.

(4) De i denne forordning fastsatte foranstaltninger er i overensstemmelse med udtalelse fra Udvalget for Det Statistiske Program, der er nedsat ved Rådets afgørelse 89/382/EØF, Euratom(3) -

UDSTEDT FØLGENDE FORORDNING:

Artikel 1

Det tekniske format for indberetning af data til Kommissionen (Eurostat) er fastlagt i bilaget til denne forordning.

Medlemsstaterne anvender dette format for data vedrørende referenceåret 2002 og de følgende år.

Artikel 2

Medlemsstaterne indberetter de i denne forordning krævede data og metadata til Kommissionen (Eurostat) i elektronisk form i overensstemmelse med en af Kommissionen (Eurostat) foreslået udvekslingsstandard.

Artikel 3

Denne forordning træder i kraft på tyvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 7. november 2001.

På Kommissionens vegne

Pedro Solbes Mira

Medlem af Kommissionen

(1) EFT L 163 af 6.6.1998, s. 1.

(2) EFT L 326 af 18.12.1999, s. 39.

(3) EFT L 181 af 28.6.1989, s. 47.

BILAG

TEKNISK FORMAT FOR INDBERETNING AF DATA

1. DATASTRUKTUR

De enkelte dataposter, som for hvert kvartal skal sendes til Eurostat, skal bestå af 3 sammenknyttede datasæt, der dækker:

A1 oplysninger om køretøjet

A2 oplysninger om turen

A3 oplysninger om godset (i basistransportoperationen).

Til hver "køretøjspost" (A1-datasæt) er knyttet til 1-n "turposter" (A2-datasæt), der indeholder data om det pågældende køretøjs ture i undersøgelsesperioden (normalt en uge). Til hver turpost er igen knyttet til 0-m "godsposter" (A3-datasæt), der indeholder data om de basistransportoperationer, der udgør den pågældende tur. Figur 1 viser datastrukturen.

Figur 1: Datastruktur

Det bør bemærkes, at der ikke nødvendigvis er flere godsposter for hver turpost.

>PIC FILE= "L_2001291DA.001402.TIF">

Ved ture med læs kan det afhængigt af turpostregistreringsmetoden og/eller turtypen, forekomme, at der kun er en godspost knyttet til hver turpost. Tomture vil normalt ikke have tilknyttede godsposter (selv om det kan forekomme).

Det metodologiske bilag i bilag A til forordning (EF) nr. 1172/98 indeholder yderligere oplysninger.

2. LISTE OVER FELTER

For hvert felt gives følgende oplysninger:

- Feltnummer: angiver feltets plads i posten.

- Variabel: en henvisning til variablen i forordning (EF) nr. 1172/98 eller en intern identifikator.

- Beskrivelse: kort beskrivelse af feltets indhold.

- Kodning: Variabler skal kodes i overensstemmelse med bilag A-G til forordning (EF) nr. 1172/98. Her findes yderligere kodningsregler. Eurostats håndbog om gennemførelsen af forordning (EF) nr. 1172/98 indeholder supplerende forklaringer og anbefalinger vedrørende kodningen.

- Felttype: angiver, om feltet indeholder en numerisk værdi eller en tekststreng.

- Bortset fra variablen A1.9 skal alle numeriske felter udfyldes med heltal.

- Variabel A1.9 skal have et komma (",") som decimaltegn.

- Frivilig variabel: angiver variabler, der er frivillige i henhold til bilag A til forordning (EF) nr. 1172/98.

- Maksimal længde: største forventede længde for data i dette felt. Data, som er for lange, kan ikke indlæses.

- Nøglefelt: Kombinationen af værdierne af et datasæts nøglefelter skal udgøre en unik nøgleværdi i det pågældende datasæt. Hvis der forekommer flere ens nøgleværdier, kan datasættet og de tilknyttede datasæt ikke indlæses, eftersom køretøj, tur og gods ikke kan sammenknyttes på korrekt vis.

Datasæt A1: Variabler vedrørende køretøjet

>TABELPOSITION>

Datasæt A2: Variabler vedrørende turen

>TABELPOSITION>

Datasæt A3: Variabler vedrørende godset (i basistransportoperationen)

>TABELPOSITION>

3. MANGLENDE VÆRDIER

Manglende værdier i dataposter skal pr. default kodes som tomme felter (ingen data mellem to på hinanden følgende feltseparatorer). For visse felter kan Eurostat anbefale anvendelse af særlige koder for manglende værdier eller andre særlige værdier (se kolonnen "Særlig kode for manglende værdier").

I håndbogen om gennemførelsen af forordning (EF) nr. 1172/98 om statistisk registrering af vejgodstrafikken findes yderligere oplysninger.

4. ÆNDRINGER I KONFIGURATION ELLER TRANSPORTTYPE

I bilag A til forordning (EF) nr. 1172/98 påpeges det, at der kan ske ændringer i et køretøjs konfiguration i løbet af undersøgelsesperioden (tilkobling af en påhængsvogn medfører således en ændring i akselkonfiguration og lasteevne), eller at transporttypen kan variere fra den ene tur til den anden. Selv om det ikke er obligatorisk, bør disse ændringer registreres.

For at muliggøre indberetning af disse data inden for den her beskrevne normale datastruktur skal variablerne A1.2, A1.4, A1.5 og A1.7 indberettes som en del af A2-datasættet (variabler vedrørende turen).

5. VALIDERING AF DATA I EUROSTAT

Eurostat foretager en valideringskontrol af de data, der indberettes af medlemsstaterne, inden de indlæses i produktionsdatabasen. Hvis et betydeligt antal poster ikke kan godkendes som følge af denne kontrol, meddeler Eurostat medlemsstaten, hvilke poster der indeholder fejl, og angiver, hvorfor de ikke kan accepteres. Medlemsstaten anmodes om at rette de påpegede fejl og derefter genindsende alle 3 datasæt for det pågældende kvartal (ikke kun de fejlbehæftede poster). Denne fremgangsmåde er nødvendig for at sikre vægtningsfaktorernes nøjagtighed og sammenhængen mellem køretøjs-, tur- og godsposter.

Hvis antallet af fejlbehæftede poster er meget lille og den forventede virkning på analyserne uden betydning, indlæser Eurostat de poster, der ifølge kontrollen er korrekte, og kasserer de fejlbehæftede poster. I så fald underrettes medlemsstaten om, hvilke poster der er afvist ved kontrollen, og hvorfor. Medlemsstaten får mulighed for at rette de påpegede fejl, hvis den ønsker det, og for at genindsende alle 3 datasæt for det pågældende kvartal (ikke kun de fejlbehæftede poster). Hvis dataene genindsendes, indlæser Eurostat de reviderede data; hvis de ikke genindsendes, anvender Eurostat de allerede accepterede data til udarbejdelse af aggregerede tabeller.

6. NAVNGIVNING AF DATASÆT

Navnene på datasæt skal i overensstemmelse med STADIUM-kravene have formatet ("CCYYQnROADAx.ZZZ", der er sammensat som følger:

>TABELPOSITION>

Eksempler:

1) Datasættet "ES99Q2ROADA1.zip" er et komprimeret "zip"-datasæt, der indeholder A1-datasættet for Spanien, 1999, andet kvartal ("ES99Q2ROADA1.dat").

2) Datasættet "UK99Q3ROADA2.dat" er det datasæt, der indeholder A2-datasættet for Det Forenede Kongerige, 1999, tredje kvartal.

Navnet på datasættet skal anføres som e-brevets emne.

7. OVERFØRSELSMEDIER

Det foretrukne overførselsmedie er STADIUM; Eurostat opyser den adresse, overførslen skal ske til, senere. Bemærk, at der for e-post er visse størrelsesgrænser, som kan betyde, at e-post ikke kan anvendes til store datasæt.

8. OVERGANGSPERIODE

I en overgangsperiode kan dataene også fremsendes som ASCII-datasæt med felter af varierende længde. Som feltseparator anvendes semikolon (";").

Alle felter skal forefindes, selv om de er tomme (svarende til to på hinanden følgende feltseparatorer).

Ekstra blanktegn i datafelterne ignoreres, medmindre særlige anvisninger vedrørende et bestemt felt udelukker forekomsten af ekstra blanktegn.

I overgangsperioden accepterer Eurostat desuden data indsendt pr. post på disketter eller brændbare cd'er (cd-r). Data på magnetbånd eller papir vil ikke blive accepteret.

For data, der fremsendes pr. e-post, gælder i overgangsperioden følgende regler:

- Dataene fremsendes som vedlagte datasæt.

- Hver meddelelse må kun vedlægges et datasæt.

- Datasættets navn skal anføres som meddelelsens emne.

- Kommentarer vedrørende dataene (f.eks. metodologiske noter, bemærkninger vedrørende dataenes kvalitet osv.) kan anføres som almindelig brødtekst i den meddelelse, datasættet er vedlagt. Der må ikke anvendes formateret tekst.

- Kommentarer vedrørende dataene kan også sendes som en særskilt meddelelse i almindelig tekst (uden vedlagt datasæt) med emnet: "CCYYQnROADAx.rem". Der må ikke anvendes formateret tekst.

- Rettelser: Ved rettelse af en tidligere fremsendt datafil fremsendes det korrigerede datasæt under samme datasætnavn, ledsaget af en forklarende note i e-brevets brødtekst.